b'\n_START_ARTICLE_\nVadovavimo laivas\n_START_PARAGRAPH_\nVadovavimo laivas (angl. command ship; rus. \xd0\xba\xd0\xbe\xd1\x80\xd0\xb0\xd0\xb1\xd0\xbb\xd1\x8c \xd1\x83\xd0\xbf\xd1\x80\xd0\xb0\xd0\xb2\xd0\xbb\xd0\xb5\xd0\xbd\xd0\xb8\xd1\x8f) \xe2\x80\x93 specialiai \xc4\xafrengtas karo laivas, kur\xc4\xaf kaip flagman\xc4\x85 naudoja laivyno vadas. Laivas turi geras ry\xc5\xa1i\xc5\xb3 sistemas, patalpas \xc5\xa1tabo biurams, gyvenam\xc4\x85j\xc4\x85 erdv\xc4\x99 laivyno vadui ir jo \xc5\xa1tabui. I\xc5\xa1 tokio laivo vadovaujama laivyno veiklai.\n_START_SECTION_\nTSRS\n_START_PARAGRAPH_\nTaryb\xc5\xb3 S\xc4\x85jungoje \xc4\xaf vadovavimo laivus buvo perdaryti du lengvieji kreiseriai (projektas 68 bis) \xe2\x80\x9e\xc5\xbddanov\xe2\x80\x9c (Juodosios j\xc5\xabros laivynas) ir \xe2\x80\x9eAdmiral Seniavin\xe2\x80\x9c (Ramiojo vandenyno laivynas). \xc5\xa0ie laivai vadinti valdymo kreiseriais (rus. \xd0\xba\xd1\x80\xd0\xb5\xd0\xb9\xd1\x81\xd0\xb5\xd1\x80 \xd1\x83\xd0\xbf\xd1\x80\xd0\xb0\xd0\xb2\xd0\xbb\xd0\xb5\xd0\xbd\xd0\xb8\xd1\x8f). 1989\xe2\x80\x931990 m. abu valdymo kreiseriai buvo i\xc5\xa1braukti i\xc5\xa1 laivyno s\xc4\x85ra\xc5\xa1\xc5\xb3._NEWLINE_1998 m. pagal 12884 projekt\xc4\x85 imtas statyti vadovavimo laivas buvo baigtas statyti ir \xc4\xaftrauktas \xc4\xaf Ukrainos karinio j\xc5\xabr\xc5\xb3 laivyno s\xc4\x85ra\xc5\xa1us kaip \xe2\x80\x9eSlavuti\xc4\x8d\xe2\x80\x9c.\n_START_SECTION_\nDanija\n_START_PARAGRAPH_\n2003-2005 m. Danijoje buvo pastatyti du Absalon klas\xc4\x97s vadovavimo ir paramos laivai: \xe2\x80\x9eAbsalon\xe2\x80\x9c (L16) ir \xe2\x80\x9eEsbern Snare\xe2\x80\x9c (L17).'